Príloha č. 8 súťažných podkladov

**Odôvodnenie nerozdelenia predmetu zákazky na časti**

Verejný obstarávateľ nerozdelil predmet zákazky na časti a požaduje dodávku predmetu zákazky „**Protichemický oblek s maskou a filtrom**“ ako celku vzhľadom na nižšie uvedené skutočnosti:

* vo všeobecnosti predmetom tejto zákazky je dodávka nových, nepoužitých protichemický plynotesných ochranných oblekov na opakované použitie vrátane ochranných protichemických masiek a filtrov,
* ide o predmet zákazky:
	+ ktorého účelom je zabezpečiť ochranu používateľa pred priemyslovými chemikáliami, biologickými činidlami a dalšími toxickými látkami a to prostredníctvom plynotesného spojenia jednotlivých komponentov ochranného obleku (ochranné rukavice, obuv a protichemická maska s filtrom) tak, aby bola vylúčená možnosť kontaminácie používateľa nebezpečnou látkou, ochranný oblek má predstavovať celistvú bariéru medzi používateľom a vonkajším prostredím,
	+ na zabezpečenie plnenia požadovanej ochrany je nevyhnutné, aby jednotlivé komponenty ochranného obleku boli vzájomne kompatibilné,
	+ zabezpečenie podmienky plynotesného spojenia jednotlivých komponetov ochranného obleku možno docieliť rôznymi technickým a technologickým riešením,
	+ ochranný oblek je určený na opakované použitie, vyhotovenie jednotlivých častí musí umožňovať ich spoločnú dekontaminovateľnosť, čistiteľnosť a opraviteľnosť pri zachovaní približne identickej doby opakovateľnosti použitia ochranného obleku ako celku.

Vzhľadom na vyššie uvedené, je nemožné naplniť účel verejného obstarávania rozdeľovaním predmetu zákazky na jednotlivé komponenty z dôvodu, že by nebolo možné predísť riziku, že množina samostatne obstaraných komponentov by nebola ako celok technicky funkčná, kompatibilná a predovšetkým bezpečná z pohľadu činností, ktoré majú byť Hasičským a záchranným zborom realizované pri vykonávaní zásahovej činnosti.

Zároveň platí, že dodatočná úprava jednotlivých súčastí za účelom vzájomného spojenia by znamenala stratu záruky a že dodatočné úpravy by neboli vôbec možné, čo by mohlo mať za následok nesplnenie účelu verejného obstarávania a účelu použitia predmetu zákazky a v nadväznosti na tento fakt aj výrazné finančné straty.

Práve so zreteľom na hospodárnosť a dosiahnutie cieľa verejného obstarávania je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky „**Protichemický oblek s maskou a filtrom“**nedeliť ale zachovať ho v celistvom stave.

Verejný obstarávateľ  nerozdelil predmet zákazky na časti z dôvodu, že sa jedná o jeden logicky previazaný celok plnenia predmetu zákazky. Plnenie predmetu zákazky je charakteristické pre zadávanie jednej zákazky ako celku. Na relevantnom trhu je dostatok dodávateľov predmetu zákazky (ktorí sú zároveň malými alebo strednými podnikmi), schopných a oprávnených dodať predmet zákazky komplexne, v požadovanom rozsahu, bez obmedzenia hospodárskej súťaže, čo bolo preukázané v rámci predkladania cenových ponúk za účelom stanovenia predpokladanej hodnoty zákazky.